Page:Thrummy cap (1).pdf/14

 14 That he his neighbour saw ance mair,

For o' his life he did despair.

"Wow man," quo' John, whare hae ye been?

Come tell me a' fat ye have seen."

"Na, bide," says Thrummy, " till daylight,

I'll tell ye syne, baith clear an' right.'

Sae down they lay an' took a nap

Until the ninth hour it did chap.

Whan John was sleepin' Thrummy raise,

An' to the cham'er aff he gaes,

Taks the big stane frae out the wa',

An' soon he fand the leather ba',

Took out the rights, replaced the stane,

Ere John weel kent whare he had been.

Syne baith cam stappin doon the stair.

The morning noo was calm an' fair.

“Weel, says the Laird, “my trusty frien',

Hae ye ought in our cham'er seen?"

Quo' Thrummy, "Sir, I naething saw

That did me ony ill awa."

"Weel," quo' the Laird, "ye noo may gang,

Ye ken the day's nae vera lang;

In the meantime it's calm an clear,

Ye lose your time in biding here."

Quo' Thrummy, “Sir, mark what I tell,

I've mair right here than you yoursel',

Sae till I like I here shall bide."

The Laird at this began tae chide.

Says he, "My friend, your turnin' rude,"

Quo' Thrummy, "I'll my claim mak guid,

For I just here afore you a'

The Rights o' this Estate can shaw,

An' that is mair than ye can do."

“What!" quo' the Laird, " can that be true?"

“'Tis true," quo' Thrummy, "look an' see—